
DECIZIE nr. 5/4                                                                                                                                                                                                               
[bookmark: _GoBack]                                                                                                                         din …….09.2026  
Cu privire la aprobarea Planului de Dezvoltare a sistemului public 
de alimentare cu apă și de canalizare pentru anii 2026–2030
     În temeiul prevederilor art. 14 alin. (2) lit. k) din Legea nr. 436/2006 privind administrația publică locală, art. 8 alin. (1) lit. a) din Legea nr. 303/2013 privind serviciul public de alimentare cu apă și de canalizare, precum și în conformitate cu Hotărârea ANRE nr. 169 din 8 aprilie 2025 cu privire la aprobarea Regulamentului privind principiile de efectuare a investițiilor în sectorul de alimentare cu apă și de canalizare (Monitorul Oficial al Republicii Moldova, 2025, nr. 195–198, art. 285), examinând solicitarea Î.M. „Regia Apă Șoldănești” nr. 38 din 25.05.2026, semnată de directorul Babcinețchi Vitalie, în scopul asigurării modernizării, extinderii infrastructurii tehnico-edilitare și alinierii la standardele de reglementare stabilite de ANRE, Consiliul Orășenesc Șoldănești 
                                                                   DECIDE:
1. Se aprobă Planul de Dezvoltare a sistemului public de alimentare cu apă și de canalizare din orașul Șoldănești pentru anii 2026–2030, anexat la prezenta decizie.
2. Primarul orașului Șoldănești, prin intermediul aparatului de specialitate al Primăriei, în comun cu managementul Î.M. „Regia Apă Șoldănești” (director – dl Babcinețchi Vitalie), va asigura implementarea, monitorizarea și coordonarea Planului de Dezvoltare aprobat.
3. Î.M. „Regia Apă Șoldănești” va prezenta anual, până la data de 31 martie a anului următor celui de gestiune, un raport detaliat de progres privind realizarea indicatorilor și investițiilor planificate către Primăria orașului Șoldănești și Consiliul Orășenesc, transmițând datele necesare și către Agenția Națională pentru Reglementare în Energetică (ANRE).
4. Secretarul Consiliului Orășenesc Șoldănești va asigura comunicarea prezentei decizii către:
· Î.M. „Regia Apă Șoldănești”;
· Primarul orașului Șoldănești;
· Aparatul de specialitate al Primăriei;
· Alte autorități interesate, conform competenței.
5. Controlul asupra executării prezentei decizii se pune în sarcina Primarului orașului Șoldănești și a comisiei consultative de specialitate „Activități economico-financiare, agricultură, industrie și comerț”.                                                                                                                                                             6. Decizia intră în vigoare la data includerii în Registrul de Stat al Actelor Locale.
         Președintele ședinței:    
                                                                   	                                                                                   Secretara Consiliului:                                                        Rodica CAZACU                                                

